Document ID: 32001D0871

Απόφαση της Επιτροπής
της 7ης Δεκεμβρίου 2001
περί οικονομικής βοήθειας της Κοινότητας στο πλαίσιο εξάλειψης της κλασικής πανώλης των χοίρων στο Ηνωμένο Βασίλειο το 2000
[κοινοποιηθείσα υπό τον αριθμό Ε(2001) 3937]
(Το κείμενο στην αγγλική γλώσσα είναι το μόνο αυθεντικό)
(2001/871/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα(1), όπως τροποποιήθηκε τελευταία από τον κανονισμό 572/2001/EK(2), και ιδίως το άρθρο 3 και παράγραφος 3,
Εκτιμώντας τα ακόλουθα:
(1) το έτος 2000 εκδηλώθηκαν εστίες κλασικής πανώλης των χοίρων στο Ηνωμένο Βασίλειο. Η εμφάνιση της νόσου αυτής αποτελεί σοβαρό κίνδυνο για το κοινοτικό ζωικό κεφάλαιο και ότι η Κοινότητα, με σκοπό να συμβάλει στην εξάλειψη της νόσου το συντομότερο δυνατόν, έχει τη δυνατότητα να συμμετέχει χρηματικά στις επιλέξιμες δαπάνες του κράτους μέλους,
(2) η Επιτροπή ενέκρινε την απόφαση 2000/528/ΕK όσον αφορά ορισμένα μέτρα προστασίας σχετικά με την κλασική πανώλη των χοίρων στο Ηνωμένο Βασίλειο και καταργώντας την απόφαση 2000/515/ΕΚ(3), όπως τροποποιήθηκε από τις αποφάσεις 2000/542/ΕK(4) και 2000/651/ΕK(5), όσον αφορά ορισμένα μέτρα προστασίας σχετικά με την κλασική πανώλη των χοίρων στο Ηνωμένο Βασίλειο.
(3) σύμφωνα με το άρθρο 3 παράγραφος 2, του κανονισμού (ΕΚ) 1258/1999 του Συμβουλίου(6), το τμήμα Εγγυήσεων του Ευρωπαϊκού Γεωργικού Ταμείου Προσανατολισμού και Εγγυήσεων χρηματοδοτεί κτηνιατρικά και φυτοϋγειονομικά μέτρα που λαμβάνονται σύμφωνα με τους κοινοτικούς κανόνες. Ο οικονομικός έλεγχος των ενεργειών αυτών διέπεται από τα άρθρα 8 και 9 του εν λόγω κανονισμού,
(4) η καταβολή της κοινοτικής χρηματικής συνδρομής υπόκειται στην προηγούμενη υλοποίηση των ενεργειών που έχουν προγραμματιστεί και την εμπρόθεσμη παροχή όλων των αναγκαίων στοιχείων εκ μέρους των αρμόδιων αρχών,
(5) το Ηνωμένο Βασίλειο στις 6 Ιουνίου του 2001 υπέβαλε επίσημη αίτηση επιστροφής του συνόλου των δαπανών που πραγματοποίησε στο σύνολο της επικράτειάς του για το 2000,
(6) είναι σκόπιμο, έως ότου ολοκληρωθούν οι έλεγχοι της Επιτροπής, να καθοριστεί ήδη από σήμερα το ποσό προκαταβολής από την κοινοτική οικονομική βοήθεια. Η προκαταβολή αυτή υπολογίστηκε περιορίζοντας το ποσό των δαπανών για την αποζημίωση των ζώων στο 75 % του δηλωθέντος ποσού και περιορίζοντας προσωρινά τις υπόλοιπες δαπάνες στο 10 % των αποζημιώσεων αυτών. Το ζητούμενο ποσό για αυτές τις υπόλοιπες δαπάνες δεν ξεπέρασε το όριο αυτό κατά την προηγούμενη εκδήλωση της κλασικής πανώλης των χοίρων στο Ηνωμένο Βασίλειο,
(7) τα μέτρα που προβλέπονται στην παρούσα απόφαση είναι σύμφωνα με τη γνωμοδότηση της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το Ηνωμένο Βασίλειο δύναται να λάβει κοινοτική οικονομική συνδρομή για την αποζημίωση των ιδιοκτητών που αναγκάστηκαν να προχωρήσουν σε σφαγή των ζώων τους με σκοπό να εξαλειφθούν οι εστίες της κλασικής πανώλης των χοίρων που εκδηλώθηκαν κατά το έτος 2000, σύμφωνα με το άρθρο 3 παράγραφος 2 της απόφασης 90/424/EOK.
Άρθρο 2
1. Η οικονομική συνδρομή της Κοινότητας καταβάλλεται με βάση τα παράκατω στοιχεία:
α) τα δικαιολογητικά του Ηνωμένου Βασιλείου σχετικά με την ταχεία και κατάλληλη αποζημίωση των ιδιοκτητών,
β) τα αποτελέσματα των ελέγχων της Επιτροπής για τους οποίους γίνεται λόγος στο άρθρο 3.
2. Έχοντας υπόψη την αίτηση του Ηνωμένου Βασιλείου, μόλις εκδοθεί η παρούσα απόφαση θα καταβληθεί προκαταβολή ύψους 2850000,00 ευρώ, με την επιφύλαξη του αποτελέσματος των ελέγχων για τους οποίους γίνεται λόγος στο άρθρο 3.
3. Τα έγγραφα για τα οποία γίνεται λόγος στην παράγραφο 1 περιλαμβάνουν μία επιδημιολογική έκθεση για κάθε εκμετάλλευση όπου έλαβε χώρα σφαγή και καταστροφή ζώων καθώς και μία οικονομική έκθεση.
Η οικονομική έκθεση λαμβάνει υπόψη της τις κατηγορίες ζώων που "καταστράφηκαν" ή που "αποτέλεσαν αντικείμενο σφαγής" και "καταστράφηκαν" σε κάθε εκμετάλλευση λόγω της κλασικής πανώλης των χοίρων. Οι εκθέσεις παρέχονται με τη μορφή ηλεκτρονικού αρχείου σύμφωνα με το παράρτημα I.
4. Τα δικαιολογητικά σχετικά με τα μέτρα που ελήφθησαν κατά την περίοδο που αναφέρεται στο άρθρο 1 διαβιβάζονται το αργότερο 60 ημέρες μετά την ημέρα κοινοποίησης της παρούσας απόφασης στο κράτος μέλος.
5. Για τους σκοπούς της παρούσας απόφασης ο όρος "κατάλληλη αποζημίωση" εννοεί την αποζημίωση για την αξία που είχαν τα ζώα αμέσως προτού μολύνθουν.
Άρθρο 3
Η Επιτροπή σε συνεργασία με τις αρμόδιες εθνικές αρχές μπορεί να διενεργήσει επιτόπιους ελέγχους για να εξακριβώσει την εκτέλεση των προαναφερθέντων μέτρων και των αντίστοιχων δαπανών.
Άρθρο 4
Η παρούσα απόφαση απευθύνεται στο Ηνωμένο Βασίλειο της Μεγάλης Βρετανίας και της Βορείου Ιρλανδίας.
Βρυξέλλες, 7 Δεκεμβρίου 2001.

Labels: 18
19
5
6